PMIndiaData/PMIndiaSum huggingface dataset:
مرکزکے زیر انتظام علاقو ں کے ملازمین کے لئے ازخود سرمایہ کاری ہاؤسنگ اسکیم کے تحت تین ہزار نوسو تیس (3930) الاٹیوں  کے لئے اپارٹمنٹ کی تعمیر کی غرض سے چنڈی گڑھ ہاؤسنگ بورڈ کو اراضی الاٹ کرنے کی تجویز کو کابینہ کی منظوری

نئیدہلی03 جنوری ۔مرکزی کابینہ نے وزیر اعظم جناب نریندر مودی کی صدارت میں مرکز کے زیر انتظام علاقوں کے ملازمین کے لئے ازخود سرمایہ کاری ہاؤسنگ اسکیم کے تحت3930 الاٹیوں کے لئے اپارٹمنٹ تعمیر کرنے کی غرض سے چنڈی گڑھ ہاؤسنگ بورڈ کو اراضی الاٹ کرنے کی تجویز کو اپنی منظوری دے دی ہے۔ نکات کے لحاظ سے تفصیلات درج ذیل ہیں : چنڈی گڑھ انتظامیہ نے ،چنڈی گڑھ انتظامیہ کے ملازمین کے لئے ’’ ازخود سرمایہ کاری ہاؤسنگ اسکیم 2008 نام کی ایک اسکیم کو منظوری دی ہے۔اس کے تحت مرکز کے زیر انتظام علاقے کے لئے 3930 رہائشی اکائیوں کی تعمیر کے لئے مجموعی طور 73.3 ایکڑ رقبے پر مشتمل اراضی کو اس مقصد کے لئے نشان زد کیا گیا۔اس اراضی میں سے 11.8 ایکڑ زمین پہلے ہی چنڈیگڑھ ہاؤسنگ بور ڈ کے قبضے میں تھی، فوری تجویز کے طور پر 61.5 ایکڑ زمیں جو سرکاری تحویل میں ہے ،اسے چنڈی گڑھ ہاؤسنگ بورڈ کو الاٹ کیا جانا ہے ۔؎ چنڈی گڑھ ہاؤسنگ بورڈ کو مذکورہ اسکیم کے نفاذ کے سلسلے میں نوڈل ایجنسی قراردیا گیا ہے ۔لہذاچنڈی گڑھ ہاؤسنگ بورڈ نے اپنی جانب سے ’’ ازخودسرمایہ کاری ہاؤسنگ اسکیم ‘‘ کا اشتہار دیا ہے ،جس کا تعلق چنڈی گڑھ انتظامیہ کے ملازمین کو 99 برس کے پٹے پر رہائش گاہیں فراہم کرنے سے ہے۔ اہم اثرات : چونکہ چنڈی گڑھ انتظامیہ کے ملازمین کے لئے فلیٹوں کی تعمیر کی تجویز ہے لہذا یہ پروجیکٹ براہ راست یا بالواسطہ طورپر مزدوروں اور کچھ دیگر معزز پیشوں سے متعلق افراد یعنی انجنئیروغیرہ کو مقامی طور پر روزگار فراہم کرائے گی یعنی پروجیکٹ کے دوران سرکاری خزانے پر کسی طرح کے بوجھ کے بغیر روزگارفراہم ہوں گے۔ پس منظر : چنڈی گڑھ انتظامیہ یا اس کے تحت کام کرنے والے بورڈ ، کارپوریشن ، پنجاب اور ہریانہ ہائی کورٹ میں کام کرنے والے ملازمین یا چنڈی گڑھ انتظامیہ کے تحت ڈیپوٹیشن پر کام کرنے والے ملازمین پر مشتمل مختلف زمروں کی جانب سے حاصل ہونے والی درخواستوں اور مطالبات کو پیش نظر رکھتے ہوئے ازخود سرمایہ کاری ہاؤسنگ اسکیم 2008 مشتہر کی گئی تھی اور یہ مشتہری چنڈی گڑھ ہاؤسنگ بورڈ کی جانب سے 2008 میں عمل میں آئی تھی تاکہ ہر زمرے کے یوٹی ملازمین کی ضروریات کی تکمیل کی جاسکے ۔ مذکورہ اسکیم کے سلسلے لاٹری کے ذریعہ رہائش گاہیں الاٹ کرنے کا عمل 3930 درخواست دہندگان کے لئے صاف اورشفاف طریق کار اپنا کر 4ستمبر 2010 کو انجام دیا گیا تھا۔ مجموعی طور پر 7811 درخواستیں موصول ہوئی تھیں۔ 000000 م ن ۔س ش ۔رم
وزیر اعظم نے  ری پبلک ٹی وی چوٹی میٹنگ سے خطاب کیا

نئی دہلی، 18 دسمبر 2018، وزیر اعظم جناب نریندر مودی نے آج ممبئی میں ری پبلک ٹی وی چوٹی میٹنگ سے خطاب کیا۔ انہوں نے کل ممبئی میں اسپتال میں آگ لگنے کے واقعے میں ہلاک ہونے والوں کے لیے تعزیت کا اظہار کیا۔ وزیراعظم نے ایک متحرک اور خوشحال قوم کے لیے مثبت خبروں کی اہمیت پر زور دیا۔ انہوں نے کہا کہ ہندوستان کو متعدد شعبوں میں عظیم بلندیوں تک پہنچنا ہے۔ مثلا سائنس، اختراع اور کھیل کود وغیرہ۔ انہوں نے اسی سانس میں میڈیا کا بھی ذکر کیا۔ وزیراعظم نے کہا کہ یہ الفاظ ‘‘بڑھتا ہوا ہندوستان’’ 130 کروڑ ہندوستانیوں کے جذبے کی نمائندگی کرتے ہیں۔ انہوں نے کہا کہ چند سال پہلے تک یہ تصور کرنا بھی مشکل تھا کہ ہندوستان پانچ ٹریلین ڈالر کی معیشت بننے والا ہے۔ اور وہ کاروبار میں آسانی پیدا کرنے کے عمل کو اپنائے گا۔ انہوں نے اس کی دلیل میں مثالیں دیتے ہوئے کہا کہ آج کس طرح وہ لوگ، جو مجرمانہ سرگرمیوں میں ملوث ہوتے ہیں، انہیں پکڑا جارہا ہے اور انہیں انصاف کے عمل سے گزارا جارہا ہے۔ انہوں نے مثالیں دیتے ہوئے صفائی ستھرائی سے لے کر ٹیکس کے معاملات تک کا حوالہ دیا، جس سے پتہ چلتا ہے کہ پچھلے چار برسوں میں کس قدر تبدیلی آئی ہے۔ انہوں نے کہا کہ مرکزی حکومت پالیسی سے وابستہ حکمرانی اور قابل قدر شفاف پالیسیوں کے ذریعے آگے بڑھ رہی ہے۔ انہوں نے بنیادی ڈھانچے کی ترقی کی تیز رفتاری کا بھی ذکر کیا۔ انہوں نے ان ماہانہ پراگتی میٹنگوں کا ذکر کیا، جن کی وہ صدارت کرتے ہیں اور جن کا مقصد پروجیکٹوں کی پیش رفت کا جائزہ لینا ہوتا ہے۔ انہوں نے بتایا کہ اس طریقے پر 12 لاکھ کروڑ روپے کے پروجیکٹوں کی رفتار تیز کی جاسکی ہے۔ وزیراعظم نے اس بات پر زور دیا کہ اصولوں اور قوانین پر عمل ہونا چاہیے، اس سلسلے میں انہوں نے قرضوں کی واپسی کی عدم مقدوریت اور دیوالیہ پن کے قانون کا ذکر کیا۔ جناب نریندر مودی نے اشارہ دیا کہ جی ایس ٹی کا 28 فیصد کا سلیب جلد ہی چند منتخب اشیا تک محدود کردیا جائے گا، مثلا تعیش پسندی کا سامان۔ وزیراعظم نے کہا کہ کوشش یہ کی جائے گی کہ تمام اشیا کے 99 فیصدکو، جن میں عام آدمی کے استعمال کی تمام اشیا شامل ہیں، 18 فیصد یا اس سے بھی کم کے جی ایس ٹی کے زمرے میں رکھا جائے گا۔ ۔۔۔۔۔۔۔۔۔۔۔ م ن۔ ج ۔ ت ع۔
وزیر اعظم کل میزورم اور میگھالیہ کا دورہ کریں گے

نئی دہلی؍15دسمبر2017،وزیر اعظم جناب نریندر مودی کل میزورم اور میگھالیہ کا دورہ کریں گے جہاں وہ متعدد ترقیاتی پرجیکٹوں کا افتتاح کریں گے۔ ‘‘ترقی پذیر اور جوش و جذبے سے بھرا شمال مشرق آواز دے رہا ہے۔ میں کل میزورم اور میگھالیہ کا نظارہ کرنے کی توقع رکھتاہوں، جہاں مختلف ترقیاتی پرجیکٹوں کا افتتاح کیا جائے گا۔ یہ پروجیکٹ شمال مشرق کی ترقی کے سفر کو مہمیز کریں گے۔ کل مجھے آئزوال میں ٹوریال ہائیڈروپاور پروجیکٹ کو قوم کے نام وقف کرنے کا اعزاز بھی حاصل ہوگا۔ اس پروجیکٹ کی تکمیل، میزورم کے عوام کے لئے ایک عطیہ ثابت ہوگی۔ ہماری یووا شکتی کو بڑھاوا دینے کی غرض سے ڈونر نے، 100کروڑ روپے کے شمال مشرق صنعتی سرمایہ فنڈ کی تشکیل کی ہے۔ کل میں اس فنڈ سے صنعت کاروں کو چیک تقسیم کروں گا۔شمال مشرق کے نوجوانوں میں صنعتیں لگانے کا جوش وجذبہ، اس خطے کو بااختیار بنانے کے لیے ایک نیک شگون ہے۔ شیلانگ میں، شیلانگ-نانگس ٹوئن-رانگ زنگ-ٹورا روڈ کا افتتاح کروں گا۔ یہ پروجیکٹ، اس خطے میں رابطہ کاری کو بہتر بنائے گا اور اقتصادی نمو کو فروغ دے گا۔ میں ایک عوامی جلسے سے بھی خطاب کروں گا۔ وزیر اعظم نے کہا کہ ہماری نظر میں شمال مشرق میں کافی مضمرات پنہاں ہیں اور ہم نے اس خطے کی مجموعی ترقی کے لئے سب کچھ کرنے کا عہد کررکھا ہے۔ م ن۔ش س۔ن ع
مرکزی کابینہ نے ریڈیو اور ٹیلی ویژن نشریات کے میدان میں ہندوستان اور غیر ملکی نشرکاروں کے درمیان طے پانے والی مفاہمتی عرضداشت کی منظوری دے دی

وزیر اعظم جناب نریندر مودی کی صدارت میں ہونےوالے مرکزی کابینہ کے اجلاس میں ریڈیو اور ٹیلی ویژن نشریات کے میدان میں حکومت ہند اور غیر ملکی نشر کاروں کے درمیان طے پانے والی مفاہمتی عرضداشت کو استقدامی منظوری دے دی گئی۔ فوائد غیر ملکی نشرکاروں کے ساتھ طے پانے والی اس مفاہمتی عرضداشت سے درج ذیل امور میں مدد ملے گی۔ I نئے خوابوں اورامکانات میں عوامی نشرکاروں کو معاونت حاصل ہوگی۔ II نئی ٹکنالوجی اور سخت مقابلوں کے مطالبے کے تدارک کے لئے نئی حکمت عملی وضع کی جاسکے گی۔ III میڈیا کو متعدل بنایا جاسکے گا۔ IV میڈیا کی عالم کاری میں معاونت حاصل ہوگی۔ زبردست اثرات باہمی تبادلے کے ذریعہ حاصل کئے جانے والے پروگرام کی نشر کاری اور پروگرام کی مشترکہ تیاری سے معیار اور دوردرشن اور آل انڈیا ریڈیو کے ناظرین؍سامعین میں شمولیت پیدا ہوسکے گی۔تکنیکی معلومات کے باہمی تبادلے ، تجربے اور افرادی تربیت سے عوامی نشرکاروں کو نشریات کے میدان میں پیش آنے والے چیلنجوں کا مقابلہ کرنے میں مدد ملے گی۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ س ش۔ع ر
گلاسگو ، برطانیہ میں سی او پی 26 سے الگ ہٹ کر وزیراعظم کی اسرائیل کے وزیراعظم کے ساتھ ملاقات

نئی دہلی،2– نومبر 2021/وزیراعظم جناب نریندر مودی نے 2 نومبر 2021 کو گلاسگو میں سی او پی 26 سے الگ ہٹ کر اسرائیل کے وزیراعظم عزت مآب جناب نافتالی بینت سے ملاقات کی۔ یہ دونوں وزرائےا عظم کے درمیان پہلی ملاقات ہے۔ دونوں لیڈروں نے باہمی اسٹریٹیجک شراکت داری کا جائزہ لیا اور متعدد شعبوں میں ہوئی پیش رفت پر اطمینان کا اظہار کیا۔ دونوں لیڈروں نے خاص طور پر اعلی تکنالوجی اور اختراعات کےشعبے میں اپنے تعاون کو مزید وسیع کرنے پر اتفاق کیا۔ اس بات کو یاد کرتےہوئے کہ آئندہ برس بھارت اور اسرائیل کے درمیان مکمل سفارتی تعلقات کے قیام کو 30 برس مکمل ہوجائیں گے ، وزیراعظم نے جناب بینت کو بھارت آنے کی دعوت پیش کی۔ ش ح۔ ج ق۔ ج
وزیراعظم جناب نریندر مودی اور اسرائیل کے وزیراعظم جناب بنجامن نیتن یاہو کے درمیان ٹیلی فون پر بات چیت

نئی دہلی:05 اکتوبر، 2020: وزیراعظم جناب نریندر مودی نے آج اسرائیل کے وزیراعظم جناب بنجامن نیتن یاہو کے ساتھ ٹیلی فون پر بات کی۔ وزیراعظم جناب مودی نے اسرائیل کے وزیراعظم نیتن یاہو اور عوام کو نئے یہودی سال اور یہودی فیسٹول سکوٹ کی پُرجوش مبارکباد دی۔ دونوں رہنماؤں نے کووڈ-19 وبا کے تناظر میں دوطرفہ اشتراک و تعاون کی پیش رفت کا مثبت جائزہ لیا۔ خاص طور پر تحقیق، معالجاتی آلات کے فیلڈ ٹرائلز اور ویکسین کی تیاری کے شعبوں میں باہمی اشتراک وتعاون کی پیش رفت کا جائزہ لیا۔ انہوں نے ان اہم شعبوں میں نہ صرف دونوں ممالک کے عوام کے فائدے کے لئے بلکہ انسانیت کی عظیم تر بھلائی کیلئے قریبی اشتراک وتعاون کی اہمیت پر بھی اتفاق کیا۔ دونوں رہنماؤں نے پانی اور زراعت،صحت،تجارت، اسٹارٹ اپ اور اختراع کے شعبوں میں جاری تعاون کا بھی جائزہ لیا اور ان تعلقات کو مزید وسعت دینے پر بھی تبادلہ خیال کیا۔ دونوں رہنماؤں نے ابھرتے ہوئے علاقائی و عالمی چیلنجوں اور مواقع سے متعلق اپنے جائزوں کو مشترک کرنے سے متعلق باقاعدہ مشاورت جاری رکھنے پر اتفاق کیا۔ علاوہ ازیں انہوں نے قریبی اور مستحکم دو طرفہ اسٹریٹیجک تعلقات کو بڑھانے کیلئے رہنمائی فراہم کرنے پر بھی اتفاق کیا۔ م ن۔م ع۔ ع ن
وزیراعظم نے ڈاکٹر منموہن سنگھ جی کی جلد صحت یابی کے لیے دعا کی

وزیر اعظم جناب نریندر مودی نے ڈاکٹر منموہن سنگھ جی کی اچھی صحت اور جلد صحت یابی کے لیے دعا کی ہے۔ وزیراعظم نے اپنے ایک ٹویٹ میں کہا: "میں ڈاکٹر منموہن سنگھ جی کی اچھی صحت اور جلد صحت یابی کے لیے دعا کرتا ہوں۔"
کابینہ نے  معذوری کے شعبہ میں تعاون کے لیے بھارت اور چلی کے مابین مفاہمتی عرضداشت پر دستخط ہونے کے عمل کو اپنی منظوری دی

مرکزی کابینہ نے وزیر اعظم جناب نریندر مودی کی قیادت میں آج معذوری کے شعبہ میں تعاون کی غرض سے بھارت اور چلی کے مابین مفاہمتی عرضداشت پر دستخط ہونے کے عمل کو اپنی منظوری دے دی ہے۔ باہمی مفاہمتی عرضداشت معذور افراد کو بااختیار بنانے کے محکمہ ، حکومت ہند اور چلی کی حکومت کے مابین تعاون کی حوصلہ افزائی کرے گی اور یہ کام معذوری کے شعبہ میں مشترکہ پہل قدمیوں کے توسط سے ہوگا۔ اس سے بھارت اور چلی کے مابین باہمی تعلقات مستحکم ہوں گے۔ اس سلسلے میں دونوں ممالک کے مابین ارادوں کے اظہار پر مبنی مشترکہ مراسلے پر دستخط کیے گئے ہیں جس میں بطور خاص درج ذیل شعبوں میں معذوری کے شعبہ کے سلسلے میں تعاون کی خواہش کا اظہار کیا گیا ہے۔ 1۔ معذوری پالیسی اور خدمات کی بہم رسانی کے سلسلے میں اطلاعات کا ساجھا کرنا 2۔ اطلاعات اور علم کا باہم تبادلہ 3۔ امدادی یا معاون آلات تکنالوجی کے شعبہ میں تعاون 4۔ معذوری کے شعبہ میں باہمی دلچسپی کے پروجیکٹوں کو ترقی دینا 5۔ معذوری کی جلد از جلد شناخت اور اس کا تدارک 6۔ ماہرین ، ماہرین تعلیم اور دیگر انتظامی عملے کا باہم تبادلہ مفاہمتی عرضداشت اس کے تحت عمل میں لائی جانے والی سرگرمیوں کے سلسلے میں عائد ہونے والے اخراجات پر احاطہ کرنے کے لیےسرمایہ فراہم کرنے کا ایک میکنزم فراہم کرتی ہے۔ اس طرح کی سرگرمیوں پر عائد ہونے والے اخراجات باہمی طورپر دونوں حکومتوں کی جانب سے طے کیے جائیں گے اور ان کا انحصار سرمائے اور وسائل کی دستیابی کی شرط کے ساتھ علیحدہ علیحدہ معاملات کی بنیاد پر ہوگا۔ بین الاقوامی سفر/ مشترکہ پہل قدمیوں کی گنجائش پر آنے والی لاگت دورے پر آنے والے ملک کے ذریعہ برداشت کی جائے گی جبکہ میٹنگوں کے اہتمام کے اخراجات میزبان ملک برداشت کرے گا۔ بھارت اور چلی کے مابین گرمجوشانہ اور دوستانہ تعلقات استوار ہیں جو مختلف النوع موضوعات کی یکسانیت اور ہم آہنگ نظریہ پر مبنی ہیں۔ 2019۔20 کا سال ایسا سال تھا جب دونوں ممالک کے مابین سفارتی تعلقات کے 70 برس مکمل ہوئے۔ باہمی تعلقات گذشتہ برسوں کے دوران اعلیٰ سطحی دوروں کے باہم تبادلوں کے تحت مستحکم ہوئے ہیں جن میں 2005 اور 2009 میں چلی کے محترم صدر کے 2 دورے بھی شامل ہیں۔ ۔۔۔۔۔۔۔۔۔۔۔ ش ح۔ح ا۔ ن ا۔
بائیوٹکنالوجی کی شعبے میں بھارت اورفن لینڈ کےمابین مفاہمتی عرضداشت کو کابینہ کی منظوری

نئی دہلی ،07فروری :وزیراعظم ، جناب نریندرمودی کی قیادت میں مرکزی کابینہ نے بھارت اورفن لینڈ کے مابین بائیوٹکنالوجی کے شعبے میں باہمی مفادات کی بنیاد پر اشتراک کے سلسلے میں مفاہمتی عرضداشت کو اپنی منظوری دے دی ہے ۔ اس کا مقصد صنعت سے وابستہ الوالعزم اختراعات کے نفاذ کے لئے سرمائے کی فراہمی اور تحقیق اورترقیات اوراختراعات کے بڑے دائرہ کارمیں بین ملکی پروجیکٹوں کو فروغ دینا ہے ۔ فوائد مذکورہ مفاہمتی عرضداشت بھارت اور فن لینڈ کے اداروں کے مابین امداد باہمی پرمبنی نیٹ ورک کے قیام اوراس کو مستحکم بنانے کے لئے طویل المدت تحقیق وترقیات اور اختراعاتی اشترا ک کے میکینزم کو تقویت فراہم کریگی ۔ ضرورت کے مطابق اور الولعزم بین الاقوامی معیارات کے پروجیکٹوں کو امداد بہم پہنچانے سے دونوں ممالک دنیا بھرمیں ایسی اختراعات تک پہنچناچاہتے ہیں جو دونوں ممالک کے لئے مفید ہوں ۔ اس کے تحت علم کو ساجھاکرنے اور سائنسدانوں ، محققین اور صنعت کے شعبے میں دونوں ممالک میں باہمی طورپرایک دوسرے کے ساتھ تعاون کا پہلوبھی شامل ہے ۔ تفصیلات 1-اشتراک کے ضروری عناصرکی شناخت ڈی بی ٹی اور بزنس فن لینڈ نے حکومت ہند کے تحت محکمہ بائیوتکنالوجی کے سرکاری دائرہ کارکی صنعت بائیوتکنالوجی انڈسٹریز ریسرچ اسسٹنس کونسل ( بی آئی آراے سی ) کے ساتھ تعاون کرنے پراتفاق کیاہے ۔ تاکہ الولعزم اورصنعت سے وابستہ اخراعات اوربین ملکی پروجیکٹوں کو نافذ کیاجاسکے ۔ دونوں ممالک کے باہمی مفادات کی بنیاد پردرج ذیل مفادات کی شناخت کی گئی ہے ۔ مشن اختراعات ، بائیوفیوچرپلیٹ فارم ، حیاتیاتی ایندھن ، بائیوانرجی ، بائیوماس پرمبنی مصنوعات 2-بائیوتکنالوجی کا ماحولیاتی اور توانائی استعمال 3-اسٹارٹ اپ اور تیز نمووالی کمپنیاں اور ان سے متعلق کاروبارکوفروغ 4-تعلیمی تکنالوجیاں اور لائف سائنسیز سے متعلق کھیل کود 5-دیگر ایسے شعبے جن کا تعلق لائف سائنس کی صنعت سے ہے ۔ مذکورہ مفاہمتی عرضداشت پر فن لینڈ کی جمہوریہ اور جمہوریہ ہند کی حکومت ، کے مابین 25مارچ ، 2008کو ہیلسنکی میں سائنس اورتکنالوجی کے شعبے میں باہمی تعاون کے معاہدے کے مطابق دستخط عمل میں آئے ہیں ۔ اس معاہدے میں باہمی مفادات کو بنیاد بناکر اس امرپراتفاق کیاگیاتھا کہ فن لینڈ اوربھارتی اداروں کے مابین طویل المدت تحقیق اورترقیات اور اختراعات کے لئے باہمی تعاون کو فروغ دیاجائیگا۔ ۔۔۔۔۔۔۔۔۔۔۔۔۔۔۔۔ ۔م ن ۔ ع آ)07.02.2019(
وزیراعظم کا کہنا ہے کہ اس چنوتی بھرے وقت میں بھارت برازیل شراکت داری پہلے سے کہیں زیادہ مضبوط ثابت ہوئی ہے

نئی دہلی،10؍اپریل، وزیراعظم جناب نریندر مودی نے کہا ہے کہ اس چنوتی بھرے وقت میں بھارت- برازیل شراکت داری پہلے سے کہیں زیادہ مضبوط تر ثابت ہوئی ہے۔ وزیراعظم جناب نریندر مودی نے برازیل کے صدر جیر ایم بولسونارو کے ایک ٹوئیٹ کے جواب میں یہ بات کہی ہے۔ صدر موصوف نے برازیل کو بھارت کی جانب سے ہائیڈروکسی کلوکوئین کی دوا سپلائی کرنے کے فیصلے کے لئے اپنی جانب سے اظہار تشکر کیا ہے۔ وزیراعظم نے کہا ہے کہ بھارت نے اس وبائی مرض کے خلاف نبرد آزمائی کے عمل میں انسانیت کے لئے اپنا تعاون دینے کا عہد کر رکھا ہے۔ ۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-ش س- ق ر)
وزیر اعظم نے پیرالمپکس کھیلوں کے دوران مردوں کی ڈسکس تھرو میں کانسے کا تمغہ جیتنے کے لئے ونود کمار کو مبارکباد پیش کی

نئی دہلی، 29 اگست 2021: وزیر اعظم جناب نریندر مودی نے ٹوکیو میں پیرالمپکس کھیلوں کے دوران مردوں کی ڈسکس تھرو میں کانسے کا تمغہ جیتنے کے لئے ونود کمار کو مبارکباد پیش کی۔ ایک ٹوئیٹ میں، وزیر اعظم نے کہا؛ ’’ونود کمار کی شاندار کارکردگی کے باعث بھارت شادماں ہے! کانسے کے تمغے کے لئے انہیں مبارکباد۔ ان کی محنت شاقہ اور عزم مصمم کی وجہ سے شاندار نتائج برآمدہو رہیں۔# پیرالمپکس‘‘
وزیر اعظم نے ناگپور ریلوے اسٹیشن سے وندے بھارت ایکسپریس کو روانہ کیا

وزیر اعظم جناب نریندر مودی نے آج ناگپور ریلوے اسٹیشن کے پلیٹ فارم نمبر 1 سے ناگپور اور بلاس پور کو جوڑنے والی وندے بھارت ایکسپریس کو ہری جھنڈی دکھائی۔ وزیر اعظم نے وندے بھارت ایکسپریس کے ٹرین کے ڈبوں کا معائنہ کیا اور وہاں موجود سہولیات کا جائزہ لیا۔ جناب مودی نے وندے بھارت ایکسپریس کے لوکوموٹیو انجن کے کنٹرول سینٹر کا معائنہ کیا اور ناگپور اور اجنی ریلوے اسٹیشنوں کے ترقیاتی منصوبوں کا بھی جائزہ لیا۔ ناگپور سے بلاسپور کا سفر اب سات آٹھ گھنٹے کے بجائے ساڑھے 5 گھنٹے میں طے ہوگا۔ وزیر اعظم نے ٹوئیٹ کیا: ‘‘ناگپور اور بلاس پور کے درمیان وندے بھارت ایکسپریس کو جھنڈی دکھا کر روانہ کیا۔ اس ٹرین سے کنیکٹیویٹی میں نمایاں اضافہ ہوگا۔’’ وزیر اعظم جب ناگپور ریلوے اسٹیشن پہنچے تو ان کے ساتھ مہاراشٹر کے وزیر اعلی جناب ایک ناتھ شنڈے، مہاراشٹر کے گورنر جناب بھگت سنگھ کوشیاری، مہاراشٹر کے نائب وزیر اعلیٰ جناب دیویندر فڑنویس اور بذریعہ سڑک نقل و حمل اور شاہ راہوں کے مرکزی وزیر جناب نتن گڈکری بھی تھے۔ پس منظر اس ٹرین کے شروع ہوجانے سے خطے میں سیاحت کو فروغ دینے میں مدد ملے گی اور سفر کا ایک آرام دہ اور تیز سہولت فراہم ہو جائے گی۔ ناگپور سے بلاسپور کا سفر اب 5 گھنٹے 30 منٹ کا ہوگا۔ یہ ملک میں شروع کی جانے والی چھٹی وندے بھارت ٹرین ہے اور یہ اس سے پہلے والی ٹرینوں کے مقابلے میں ایک جدید ورژن ہے۔ یہ بہت ہلکی اور کم مدت میں زیادہ رفتار تک پہنچنے کی متحمل ہے۔ وندے بھارت دوئم مزید جدید اور بہتر خصوصیات سے لیس ہے مثلاً صرف 52 سیکنڈ میں 0 سے 100 کلومیٹر فی گھنٹہ کی رفتار تک پہنچنا اور زیادہ سے زیادہ 180 کلومیٹر فی گھنٹہ کی رفتار سے دوڑنا۔ مزید بہتر وندے بھارت ایکسپریس کا وزن 392 ٹن ہوگا جب کہ اس کے سابقہ ورژن کا وزن 430 ٹن تھا۔ اس میں آن ڈیمانڈ وائی فائی سہولت بھی ہوگی۔ ہر کوچ میں 32" کے اسکرین لگے ہوئے ہیں جو مسافروں کی معلومات اور معلوماتی تفریح دونوں فراہم کرتے ہیں۔ سابقہ ورژن میں یہ اسکرین 24" کے ہیں۔ وندے بھارت ایکسپریس ماحول دوست بھی ہوگی کیونکہ اے سی کی صلاحیت 15 فیصد زیادہ توانائی کی حامل ہو گی۔ ٹریکشن موٹر کی دھول سے پاک صاف ہوا کے نظام سے کولنگ کے ساتھ، سفر زیادہ آرام دہ ہو جائے گا۔ سائیڈ ریکلائنر سیٹ کی سہولت جو پہلے صرف ایگزیکٹو کلاس کے مسافروں کو فراہم کی جاتی تھی اب تمام کلاسوں کے لیے دستیاب ہو گی۔ ایگزیکٹو کوچیز میں 180 ڈگری گھومنے والی نشستوں کی اضافی خصوصیت شامل کی گئی ہے۔ وندے بھارت ایکسپریس کے نئے ڈیزائن میں ہوا صاف کرنے کے لئے چھت پر نصب پیکیج یونٹ (رمپو) میں فوٹو کیٹلیٹک الٹرا وائلٹ ایئر پیوریفیکیشن سسٹم نصب کیا گیا ہے۔چندی گڑھ کی سنٹرل سائنٹیفک انسٹرومنٹس آرگنائزیشن (سی ایس آئی او) نے جیسا کہ تجویز کیا ہے یہ سسٹم رمپو کے دونوں سروں پر گنجائش کے مطابق ڈیزائن اور نصب کیا گیا ہے تاکہ تازہ ہوا اور واپس لوٹنے والی ہوا کے ذریعے آنے والے جراثیم، بیکٹیریا، وائرس وغیرہ سے ہوا کو فلٹر اور صاف کیا جا سکے۔ وندے بھارت ایکسپریس دوئم کئی لحاظ سے اعلیٰ اور ہوائی جہاز جیسے سفر کے تجربات پیش کرتی ہے۔ یہ جدید ترین حفاظتی خصوصیات سے لیس ہے جس میں مقامی طور پر تیار کردہ ٹرین کے تصادم سے بچاؤ کا نظام کووچ بھی شامل ہے۔
وزیر اعظم نے ٹیکنالوجی کے قومی دن پر ہندوستانی سائنسدانوں کا شکریہ ادا کیا

وزیر اعظم جناب نریندر مودی نے ہمارےبہترین سائنسدانوں اور ان کی کوششوں کا شکریہ ادا کیا ہے جن کی وجہ سے 1998 میں پوکھران کے کامیاب ٹیسٹ کئے جاسکے ۔ ایک ٹویٹ میں، وزیر اعظم نے کہا؛ A ‘‘آج، قومی ٹیکنالوجی کے دن پر، ہم اپنے ذہین سائنسدانوں کا ان کی کوششوں کے لئے شکریہ ادا کرتے ہیں جن کی وجہ سے 1998 میں پوکھران کے کامیاب ٹیسٹ ہوئے۔ ہم اٹل جی کی مثالی قیادت کو فخر کے ساتھ یاد کرتے ہیں جنہوں نے شاندار سیاسی جرات اور سیاسی سوجھ بوجھ کا مظاہرہ کیا۔’’
وزیر اعظم نے جناب سی کے جعفر شریف کی رحلت پر تعزیت کا اظہار کیا

نئی دہلی،25/ نومبر وزیر اعظم جناب نریندر مودی نے جناب سی کے جعفر شریف کے انتقال پر گہرے رنج وغم کا اظہار کیا ہے۔ وزیر اعظم نے کہا، ‘‘جناب سی کے جعفر شریف جی کے انتقال سے صدمہ پہنچا ہے۔ ایک تجربہ کار رکن پارلیمنٹ کی حیثیت سے انھوں نے پارلیمانی کارروائیوں کو مالا مال کیا ہے۔ وہ دلّی میں کرناٹک کی خواہشات کی ایک مؤثر آواز تھے۔ ان کے اہل خانہ اور حمایت کرنے والوں کے تئیں تعزیت۔’’ ۔ ۔ ۔ ۔ ۔ ۔ ۔ ۔ ۔ ۔
فرانس کے صدر کی وزیراعظم مودی کو ٹیلی فون پر مبارکباد

نئیدہلی۔23؍مئی۔فرانس کے صدر عالی جناب ایمینوئیل میکرون نے 23 مئی 2019 کو ، انتخابی فتح کیلئے وزیراعظم جناب نریندر مودی کو ٹیلی فون پر مبارکباد پیش کی ہے۔ دونوں رہنماؤں نے بھارت اور فرانس کے مابین قائم کلیدی شراکت داری کو مزید مستحکم بنانے کیلئے مل جل کر کام کرنے کے اپنے عہد کا اعادہ کیا ہے۔ وزیراعظم نریندر مودی نے بحرانی معاملات کے لیے اپنا براہ راست اور مستحکم تعاون پیش کرنے کیلئے فرانس کا شکریہ ادا کیا ہے۔ وزیراعظم مودی کو جمہوری دنیا کے سرفہرست رہنماؤں میں سے ایک رہنما قرار دیتے ہوئے صدر میکرون نے وزیراعظم مودی کو ماہ اگست 2019 میں فرانس کا دورہ کرنے کی اپنی پیشکش کااعادہ کیا ہے تاکہ باہمی ملاقات ہوسکے اور بیارٹز میں منعقد ہونے والی جی 7 سربراہ ملاقات میں بھی شرکت ممکن ہوسکے۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔۔ع ن
وزیر اعظم نے آتم نربھر بھارت کے لئے ’ووکل فار لوکل‘ کو مقبول بنانے کی خاطر روحانی رہنماؤں سے مدد کی اپیل کی

نئی دہلی، 16 /نومبر 2020 ۔ وزیر اعظم جناب نریندر مودی نے کہا ہے کہ جس طرح ملک کی جدوجہد آزادی میں بھکتی تحریک نے رول ادا کیا تھا، اسی طرح آج آتم نربھر بھارت کے لئے ملک کے سنتوں، مہاتماؤں، مہنتوں اور آچاریوں کی مدد کی ضرورت ہے۔وہ آج ویڈیو کانفرنسنگ کے ذریعے جین آچاریہ شری وجے ولبھ سوریشورجی مہاراج کی 151ویں جینتی کے تناظر میں ’اسٹیچو آف پیس‘ کی نقاب کشائی کے موقع پر اظہار خیال کررہے تھے۔ اس موقع پر ان کی تقریر کی خاص بات رہی سماجی – سیاسی تانے بانے میں مذہب اور روحانیت کی اہمیت۔ جس طرح سے ملک کی جدوجہد آزادی میں مذہب اور روحانیت کا رول رہا اسی طرح آج آتم نربھر بھارت کے لئے ان کی اہمیت ہے۔ وزیر اعظم نے اپنے ’ووکل فار لوکل‘ کے نعرے کا ذکر کرتے ہوئے کہا کہ ’بھکتی تحریک‘ نے جدوجہد آزادی کی بنیادوں کو پروان چڑھایا تھا۔ انھوں نے کہا کہ ہمیں یہ یاد رکھنے کی ضرورت ہے کہ سنتوں، مہنتوں، سادھوؤں اور آچاریوں کے ذریعے ملک کے کونے کونے میں لوگوں کو رغبت دلائی گئی، ان کے شعور کو بیدار کیا گیا، وہی شعور آگے چل کر جدوجہد آزادی کی مضبوط سہارا بنی۔ وزیر اعظم مودی نے روحانی رہنماؤں سے آتم نربھرتا کی حوصلہ افزائی کرنے کی اپیل کی۔ انھوں نے ذکر کیا کہ جس طرح سے جدوجہد آزادی کی بنیاد کو مضبوط کرنے میں ’بھکتی تحریک‘ نے اہم رول ادا کیا تھا، اسی طرح آج اکیسویں صدی میں ملک کو آتم نربھر بنانے کے لئے آتم نربھر بھارت اسکیم کو ملک کے سنتوں، مہنتوں اور آچاریوں کی مدد چاہئے۔ انھوں نے سنتوں سے درخواست کی کہ وہ ملک کے جس بھی کونے میں اپنا مذہبی اور روحانی پروچن دیں، ’ووکل فار لوکل‘ کے پیغام کو اس میں مسلسل جگہ دیں۔ ’ووکل فار لوکل‘ کی مہم کی سنتوں کے ذریعے تشہیر اور اشاعت کرنے سے تقویت ملے گی۔ یہ ملک کو آتم نربھرتا کے لئے اسی طرح سے تحریک دینے کا کام کرے گا جس طرح جدوجہد آزادی کے دوران اس نے ملک کے اندر برق سی دوڑا دی تھی۔
کابینہ نے قرض کی دوبارہ ادائیگی کی مدت میں دو سال تک کا اضافہ کرنے کے لئےمنڈیچھو ہائیڈرو الیکٹرک پروجیکٹ سے متعلق ہند اور بھوٹان کے درمیان سمجھوتے کی دفعہ 3 میں ترمیم کو منظوری دی

نئی دہلی،07 مارچ2019؍وزیر اعظم جناب نریندر مودی کی سربراہی میں مرکزی کابینہ نے آج منڈیچھو ہائیڈرو الیکٹرک پروجیکٹ (ایم ایچ ای پی) سے متعلق ہندوستان اور بھوٹان کے درمیان سمجھوتے کی دفعہ 3 میں ترمیم کو منظوری دے دی، تاکہ 15 سے17 سال کے لئے بھوٹان میں مذکورہ پروجیکٹ کے نفاذ کے لئے قرض کی دوبارہ ادائیگی کی مدت میں دو سال تک کا اضافہ کیا جاسکے۔ فائدے: اس تجویز کا مقصد : اس تجویز کا مقصد 4.12 فیصدکی بھارتی روپے کی شرح پر یا شرح سے بھوٹان میں 720میگاواٹ منڈیچھو ہائیڈرو الیکٹرک پروجیکٹ سے بجلی کی درآمد سے پانچ سال تک محصول حاصل کرنا ہے۔ ایم ایچ ای پی سے بھوٹان کے ذریعے ہندوستان کو فاضل بجلی کی سپلائی کی حتمی یقینی کا حصول ۔ ہند-بھوٹان اقتصادی تعلقات اور آپسی رابطہ خصوصاً ہائیڈرو پاور تعاون کے شعبے کو مستحکم کرنا اور ہندوستان –بھوٹان تعلقات کو مجموعی طورپر وُسعت دینا بھی ہے۔ م ن۔ح ا۔ن ع
وزیراعظم منی پوراورآسام کے دورے پر

نئی دہلی’4جنوری : وزیراعظم ،جناب نریندرمودی 4جنوری ، 2019کو منی پوراورآسام کے دورے پرہیں ۔ وزیراعظم منی پورمیں متعدد پروجیکٹوں اوراسکیموں کا افتتاح کریں گے اورسنگ بنیاد رکھیں گے ۔ مورک میں واقع مربوط چیک پوسٹ ( چنگی چوکی ) ، دولتی بائی بیراج پروجیکٹ ،سوامبنگ میں واقع ایف سی آئی خوراک اسٹوریج گودام ، تھانگل /سروگنڈ میں واقع ایکوسیاحتی کامپلکس اور مختلف آبی سپلائی اسکیموں سمیت مختلف پروجیکٹوں کے افتتاح کی علامت کے طورپر لوح کی رونمائی بھی کریں گے ۔ موصوف سلچر ۔امپھال لائن پرچارسوکی وی ڈبل سرکٹ کو بھی وقف کریں گے ۔ موصوف دھننجے پوریونیورسٹی ، امپھال ،کے بنیادی ڈھانچہ ترقیات ، کھیل کود کی سہولتوں وغیرہ جیسے پروجیکٹوں کا سنگ بنیاد بھی رکھیں گے ۔ بعدا زاں وہ امپھال کے مشرقی ضلع میں ہپتہ کینگئی بنگ میں مجمع سے خطاب بھی کریں گے ۔ آسام میں وزیراعظم سلچرمیں ، رام نگرمیں منعقدہ ایک عوامی جلسے بھی خطاب کریں گے ۔
وزیر اعظم نریندر مودی نے ملیشیا کا وزیر اعظم منتخب ہونے پر داتوسیری انورابراہیم کو مبارکباد دی

وزیر اعظم جناب نریندر مودی نے داتوسیری انور ابراہیم کو ملیشیا کا وزیر اعظم منتخب ہونے پر مبارکباد دی ہے۔ ایک ٹوئیٹ میں وزیر اعظم نے کہا کہ میں ملیشیا کے وزیر اعظم منتخب ہونے پر داتو سیری @انور ابراہیم کو مبارکباد پیش کرتا ہوں میں ہندوستان اور ملیشیا کے درمیان بڑھتی ہوئی کلیدی شراکتداری کو مزید مستحکم بنانے کے لئے مل کر کام کرنے کا منتظر ہوں۔
کابینہ نے جھارکھنڈ کے دیو گھر میں ایک نئے ایمس کے قیام کی منظوری دی

نئی دہلی،16 مئی/ وزیراعظم جناب نریندر مودی کی زیر صدارت مرکزی کابینہ نے جھارکھنڈ کے دیو گھر میں ایک نئے آل انڈیا انسٹی ٹیوٹ آف میڈیکل سائنسز (اے آئی آئی ایم ایس ) کے قیام کی منظوری دی ہے۔ اس پروجیکٹ کے لئے 1103 کروڑ روپے کے فنڈ کی منظوری دے دی گئی ہے اور مذکورہ ایمس کا قیام پردھان منتری سواستھ سورکشا یوجنا (پی ایم ایس ایس وائی ) کے تحت عمل میں آئے گا۔ تفصیلات دیو گھر کے ایمس میں یہ سہولتیں دستیاب ہوں گی: 750بستروں کی گنجائش والا ایک اسپتال ، جس میں ٹراما سینٹر سہولتیں ہوں گی۔ فی سال 100 ایم بی بی ایس طلبا کے داخلہ کے ساتھ ایک میڈیکل کالج ۔ فی سال60 بی ایس سی (نرسنگ) طلبا کے داخلہ کے ساتھ ایک نرسنگ کالج، رہائشی کمپلیکس اور سہولتیں ؍ خدمات ، وسیع تر طور پر نئی دلی ایمس کی طرز پر۔ 15آپریشن تھیٹر سمیت 20 اسپیشیلٹی ؍ سپر اسپیشلیٹی ڈپارٹمنٹس۔ دواؤں کے روایتی نظام میں علاج کی سہولتیں فراہم کرنے کے لئے 300 بستروں کی گنجائش والا ایک آیوش محکمہ ۔ اثر: دیو گھر میں نئے ایمس کے قیام سے دو مقصد حاصل ہوگا۔پہلا یہ کہ یہاں کے لوگوں کو سپر اسپیشلیٹی حفظان صحت میسر ہوگا اور دوسرے یہ کہ اس خطے میں ڈاکٹروں اور دیگر صحت کارکنان کی ایک بڑی تعداد کو تیار کرنے میں بھی مدد ملے گی جو کہ قومی صحت مشن (این ایچ ایم )کے تحت تیار کئے جانے والے ابتدائی اور ثانوی درجے کے اداروں کے لئے دستیاب ہوگی۔ پی ایم ایس ایس وائی کے تحت ایمس کا قیام بھونیشور ، بھوپال ، رائے پور ، جودھپور، رشی کیش اور پٹنہ میں عمل میں آیا ہے۔ یوپی کے رائے بریلی ، مہاراشٹر کے ناگپور،مغربی بنگال کے کلیانی گنج اور آندھرا پردیش کے گنٹور کے منگالاگیری میں ایمس کے قیام پر کام چل رہا ہے۔ یوپی کے گورگھپور میں بھی ایمس کے لئے تعمیراتی کام کو منظور ی دے دی گئی ہے۔ مزید برآں، درج ذیل ایمس کے قیام کو بھی منظوری دی گئی ہے۔ بھٹنڈا ، پنجاب جولائی 2016 میں ۔ گوہاٹی (آسام)، مئی 2017 میں۔ بلاس پور (ہماچل پردیش )، جنوری 2018 میں ۔